CELEX: 62009TN0270
Language: hu
Date: 2009-07-13 00:00:00
Title: T-270/09. sz. ügy: 2009. július 13-án benyújtott kereset — PVS kontra OHIM — MeDiTA Medizinischer Kurierdienst (medidata)

12.9.2009   
            
            
               HU
            
            
               Az Európai Unió Hivatalos Lapja
            
            
               C 220/36
            
         2009. július 13-án benyújtott kereset — PVS kontra OHIM — MeDiTA Medizinischer Kurierdienst (medidata)
   (T-270/09. sz. ügy)
   2009/C 220/77
   A keresetlevél nyelve: német
   
      Felek
   
   
      Felperes: PVS — Privatärztliche Verrechnungsstelle Rhein-Ruhr GmbH (Mülheim an der Ruhr, Németország) (képviselő: F. Lindenberg ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: MeDiTA Medizinische Kurierdienst- u. Handelsg. mbH (Düsseldorf, Németország)
   
      Kereseti kérelmek
   
   
               —
            
            
               Az Elsőfokú Bíróság helyezze hatályon kívül a negyedik fellebbezési tanácsnak az R 1724/2007-4. sz. ügyben 2009. május 14-én hozott határozatát és utasítsa el a felszólalást;
            
         
               —
            
            
               az Elsőfokú Bíróság az alperest kötelezze a jelen eljárás és a fellebbezési tanács előtti eljárás költségeinek viselésére;
            
         
               —
            
            
               az Elsőfokú Bíróság az alperest szóbeli tárgyalás nélkül mulasztási ítéletben kötelezze, ha az ellenkérelmét nem az előírt formában és határidőn belül terjeszti elő.
            
         
      Jogalapok és fontosabb érvek
   
   
      A közösségi védjegy bejelentője: a felperes.
   
      Az érintett közösségi védjegy: a „mediata” ábrás védjegy kék, szürke és fehér színben a 35., 36., 41., 42. és 44. osztályba tartozó szolgáltatások vonatkozásában (4 495 842. sz. védjegybejelentés).
   
      A felszólalási eljárásban hivatkozott védjegy vagy megjelölés jogosultja: MeDiTA Medizinische Kurierdienst- u. Handelsg. mbH.
   
      A hivatkozott védjegy vagy megjelölés: a 35. és 39. osztályba tartozó szolgáltatások vonatkozásában lajstromozott „MeDiTA” német szóvédjegy, ahol a felszólalás a 35. osztályba tartozó szolgáltatásokra vonatkozó lajstromozást érinti.
   
      A felszólalási osztály határozata: a felszólalási osztály a felszólalásnak helyt adott.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a 40/94/EK rendelet 8. cikke (1) bekezdése b) pontjának (jelenleg a 207/2009/EK rendelet (1) 8. cikke (1) bekezdésének b) pontja) megsértése), mivel az ütköző védjegyek között nem áll fenn az összetévesztés veszélye.
   
      (1)  A közösségi védjegyről szóló, 2009. február 26-i 207/2009/EK tanácsi rendelet (HL L 78., 1. o.)